stanford-oval/wikipedia huggingface dataset:
เสือโคร่งบาหลี

| เสือโคร่งบาหลี |
| --- | --- |

เสือโคร่งบาหลีที่ถูกฆ่าในคริสต์ทศวรรษ 1920
สถานะการอนุรักษ์
 สูญพันธุ์  (1938)  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ 
ไฟลัม:: สัตว์มีแกนสันหลัง 
ชั้น:: สัตว์เลี้ยงลูกด้วยนม 
อันดับ:: สัตว์กินเนื้อ 
อันดับย่อย:: เฟลิฟอเมีย 
วงศ์:: เสือและแมว 
สกุล:: สกุลแพนเทอรา 
สปีชีส์:: P.  tigris
สปีชีส์ย่อย:: †P.  t. sondaica
Trinomial name
Panthera tigris sondaica (Temminck, 1844)

แผนที่แสดงที่อยู่ในอดีตของเสือโคร่งบาหลี
ชื่อพ้อง
 P. t. balica (Schwarz, 1912)
เสือโคร่งบาหลี (อังกฤษ: Bali tiger) เป็นประชากรเสือโคร่งชวาบนเกาะบาหลี ประเทศอินโดนีเซีย ซึ่งสูญพันธุ์ไปตั้งแต่คริสต์ทศวรรษ 1950
ในอดีต เสือชนิดนี้เป็นเสือชนิดย่อยคนละชนิดที่มีชื่อวิทนาศาสตร์ว่า Panthera tigris balica ซึ่งถูกระบุในบัญชีแดงไอยูซีเอ็นเมื่อ ค.ศ. 2008 ว่าสูญพันธุ์ ใน ค.ศ. 2017 มีการปรับปรุงอนุกรมวิธาน และจัดให้มันอยู่ใน P. t. sondaica ซึ่งรวมเสือโคร่งสุมาตราที่ยังคงมีอยู่
ผลจากการวิเคราะห์ตัวอย่างดีเอ็นเอของไมโทคอนเดรียเสือ 23 แบบจากชุดสะสมพิพิธภัณฑ์แสดงให้เห็นว่า เสือชนิดนี้เคยอาศัยทั่วหมู่เกาะซุนดาในช่วงยุคน้ำแข็งสุดท้ายเมื่อ 11,000–12,000 ปีก่อน
ในเกาะบาหลี เสือตัวสุดท้ายถูกบันทึกในช่วงปลายคริสต์ทศวรรษ 1930 เสือที่อาศัยแบบเดี่ยวน่าจะอยู่รอดถึงคริสต์ทศวรรษ 1940 และอาจไปถึงคริสต์ทศวรรษ 1950 ประชากรเสือถูกล่าจนหมดสิ้น และที่อยู่อาศัยตามธรรมชาติถูกแปลงไปเป็นของมนุษย์
ชื่อภาษาบาหลีของเสือชนิดนี้คือ ฮารีเมาบาลี (harimau Bali) และ ซามง (samong)
ปัจจุบันพิพิธภัณฑ์ต่าง ๆ ทั่วโลก มีซากเสือโคร่งบาหลีเพียง 8 ตัวเท่านั้น โดยส่วนใหญ่จะได้มาจากการล่าในทศวรรษที่ 30[ต้องการอ้างอิง]
รูปลักษณ์

เสือโคร่งบาหลีได้รับการบรรยายว่าเป็นเสือที่มีขนาดเล็กที่สุดในหมู่เกาะซุนดา ในคริสต์ศตวรรษที่ 20 เป็นที่รับรู้กันว่ามีหนังและกะโหลกเสือเพียง 7 ชิ้นจากบาหลีได้รับการเก็บรักษาไว้ในพิพิธภัณฑ์ ลักษณะเด่นของกะโหลกเหล่านี้คือกระดูกท้ายทอยแคบ ซึ่งมีความคล้ายคลึงกับรูปร่างกะโหลกเสือจากเกาะชวา มีความยาวจากจมูกถึงปลายหางอยู่ที่ 220 ถึง 230 เซนติเมตร (87 ถึง 91 นิ้ว) ส่วนเพศเมียมีความยาว 190 ถึง 210 เซนติเมตร (75 ถึง 83 นิ้ว) น้ำหนักของเสือเพศผู้อยู่ในช่วง 90 ถึง 100 กิโลกรัม (200 ถึง 220 ปอนด์) และเพศเมียอยู่ในช่วง 65 ถึง 80 กิโลกรัม (143 ถึง 176 ปอนด์)
ที่อยู่อาศัยและนิเวศวิทยา

ตัวอย่างทางสัตววิทยาของเสือโคร่งบาหลีที่รู้กันส่วนใหญ่มาจากบาหลีตะวันตก ซึ่งมีป่าชายเลน, เนินและพืชพรรณแถบสะวันนา เหยื่อหลักของเสือโคร่งบาหลีอาจเป็นกวางรูซาชวา (Rusa timorensis)
ดูเพิ่ม

การสูญพันธุ์สมัยโฮโลซีน
เสือโคร่งสุมาตรา
เสือโคร่งชวา
แหล่งข้อมูลอื่น

"Tiger Bali tiger (P. t. balica)". IUCN/SSC Cat Specialist Group. คลังข้อมูลเก่าเก็บจากแหล่งเดิมเมื่อ 2018-09-20. สืบค้นเมื่อ 2021-11-24.
"Death of the Bali Tiger". Save The Tiger Fund. คลังข้อมูลเก่าเก็บจากแหล่งเดิมเมื่อ 2008-05-11.
| --- | --- |
การแยกแยะหน่วยอนุกรมวิธาน:  Wikidata: Q185401  Wikispecies: Panthera sondaica balica  EoL: 1271385  GBIF: 5219419  iNaturalist: 130792  ITIS: 726474  IUCN: 41682  MSW: 14000263 
| ด ค กเสือโคร่ง |
| --- | --- | --- |
| สายพันธุ์ที่ยังอยู่ | เสือโคร่งไซบีเรีย • เสือโคร่งเบงกอล • เสือโคร่งจีนใต้ • เสือโคร่งอินโดจีน • เสือโคร่งสุมาตรา • เสือโคร่งมลายู |  |
| สายพันธุ์ที่สูญพันธุ์แล้ว | เสือโคร่งแคสเปียน • เสือโคร่งบาหลี • เสือโคร่งชวา |  |
เจ้าจอมเครือวัลย์ ในรัชกาลที่ 3

| เจ้าจอมเครือวัลย์ |
| --- | --- |
เกิด: เครือวัลย์ อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: บุณยรัตพันธุ์ (โดยเกิด) จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บิดา: เจ้าพระยาอภัยภูธร (น้อย บุณยรัตพันธุ์)
มารดา: ท่านผู้หญิงอภัยภูธร (อู่)
เจ้าจอมเครือวัลย์ หรือสะกดว่า เครือวัลิ เป็นพระสนมในพระบาทสมเด็จพระนั่งเกล้าเจ้าอยู่หัว และมีหลักฐานบางแห่งกล่าวว่าเจ้าจอมท่านนี้เป็นผู้สร้างวัดเครือวัลย์วรวิหาร ตั้งอยู่ในแขวงวัดอรุณ เขตบางกอกใหญ่ กรุงเทพมหานคร
ประวัติ

เจ้าจอมเครือวัลย์เป็นธิดาของเจ้าพระยาอภัยภูธร (น้อย บุณยรัตพันธุ์) กับท่านผู้หญิงอู่ อภัยภูธร มีพี่ชายต่างมารดาคนหนึ่งชื่อเจ้าพระยาภูธราภัย (นุช บุณยรัตพันธุ์) อัครมหาเสนาบดีกระทรวงมหาดไทย ครอบครัวสืบเชื้อสายมาแต่พราหมณ์พฤฒิบาศ ปู่คือเจ้าพระยาศรีธรรมาธิราช (บุญรอด บุณยรัตพันธุ์) เสนาบดีกรมวังในสมัยพระบาทสมเด็จพระพุทธยอดฟ้าจุฬาโลกมหาราช ตระกูลบุณยรัตพันธุ์มีการส่งธิดาที่สะสวยมาสนองพระเดชพระคุณพระมหากษัตริย์แห่งจักรีอยู่เสมอ อาทิ เจ้าจอมมารดาสี ในรัชกาลที่ 2 และเจ้าจอมมารดาแก้ว ในรัชกาลที่ 3 ซึ่งเป็นป้าของเจ้าจอมเครือวัลย์ และมีหลานสาวรับราชการเป็นพระสนมเช่นคือ เจ้าจอมใย ในรัชกาลที่ 5, เจ้าจอมสวน ในรัชกาลที่ 5 และเจ้าจอมสำอาง ในรัชกาลที่ 5
เจ้าจอมเครือวัลย์ก็ได้ถวายตัวสนองพระเดชพระคุณเป็นเจ้าจอมในพระบาทสมเด็จพระนั่งเกล้าเจ้าอยู่หัวด้วยเช่นกัน แต่มิได้ประสูติพระราชบุตร ทั้งนี้เจ้าจอมเครือวัลย์มีใจศรัทธาในบวรพุทธศาสนาด้วยสร้างวัดและตั้งชื่อตามนามของเจ้าจอมเครือวัลย์ คือ วัดเครือวัลย์วรวิหาร ดังปรากฏใน พระราชพงศาวดารกรุงรัตนโกสินทร์ รัชกาลที่ 3 ความว่า "...ในคลองมอญวัด ๑ เจ้าจอมเครือวัลย์ บุตรีเจ้าพระยาอภัยภูธร สร้างใหม่ การยังไม่แล้ว ก็ถึงแก่กรรมเสีย จึงโปรดให้ทำต่อไป แล้วพระราชทานชื่อ วัดเครือวัลย์วรวิหาร..." พระบาทสมเด็จพระนั่งเกล้าเจ้าอยู่หัวได้ทรงปฏิสังขรณ์พระอารามนี้เรื่อยมา พระราชทานพระราชทรัพย์ส่วนพระองค์เป็นพระราชานุเคราะห์สร้างต่าง ๆ รวมทั้งได้เสด็จพระราชดำเนินทรงทอดผ้าพระกฐินเมื่อวันที่ 9 พฤศจิกายน พ.ศ. 2393 นอกจากนี้ยังปรากฏใน กลอนเพลงยาวสรรเสริญพระเกียรติ พระบาทสมเด็จพระนั่งเกล้าเจ้าอยู่หัว ของนายมีมหาดเล็ก ที่กล่าวถึงพระบาทสมเด็จพระนั่งเกล้าเจ้าอยู่หัวทรงพระราชทานพระราชทรัพย์ในการก่อสร้างวัดนี้ ความว่า
| 0 | 1 | 2 |
| --- | --- | --- |
วัดทั้งหลายคล้ายกันเป็นอันมาก: 
ไม่หนีจากอย่างเก่าเป็นอวสาน: 
| 0 | 1 | 2 |
| --- | --- | --- |
แต่วัดเครือวัลย์ใหม่อำไพพาน: 
หนีบุราณแปลกเพื่อนไม่เหมือนใคร: 
| 0 | 1 | 2 |
| --- | --- | --- |
เขียนชาดกยกเรื่องโพธิสัตว์: 
ทอดประทัดตีตารางสว่างไสว: 
| 0 | 1 | 2 |
| --- | --- | --- |
เป็นห้องห้องช่องละชาติออกดาษไป: 
นับชาติได้ห้าร้อยสิบชาติตรา: 
| 0 | 1 | 2 |
| --- | --- | --- |
ด้วยทรงพระศรัทธาเมตตาช่าง: 
ให้สินจ้างช่องละบาทดังปรารถนา: 
| 0 | 1 | 2 |
| --- | --- | --- |
ด้วยบุญญาอานิสงส์ทรงศรัทธา: 
ไม่ต้องหาช่างเขียนเวียนมาเอง: 
เจ้าจอมเครือวัลย์ถึงแก่อนิจกรรมเมื่อใดไม่เป็นที่ปรากฏ ทราบแต่เพียงว่าถึงแก่อนิจกรรมไปก่อนสร้างวัดเครือวัลย์วรวิหารสำเร็จ
เจ้าจอมทิม ในรัชกาลที่ 3

| เจ้าจอมทิม |
| --- | --- |
เกิด: ทิม เมืองนครศรีธรรมราช อาณาจักรรัตนโกสินทร์
อนิจกรรม: 19 ธันวาคม พ.ศ. 2434 ประเทศสยาม
ตระกูล: ณ นคร (โดยเกิด) จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บิดา: เจ้าพระยาสุธรรมมนตรี (พัฒน์ ณ นคร)
เจ้าจอมทิม (? - 19 ธันวาคม พ.ศ. 2434) เป็นพระสนมในพระบาทสมเด็จพระนั่งเกล้าเจ้าอยู่หัว
ประวัติ

เจ้าจอมทิม เป็นธิดาของเจ้าพระยานครศรีธรรมราช (พัฒน์) เมื่อรัชกาลที่ 2 ได้เข้าไปอยู่ที่วังกรมหมื่นศักดิพลเสพ ครั้นในสมัยรัชกาลที่ 3 กรมหมื่นศักดิพลเสพได้รับพระราชทานเกียรติยศเปนกรมพระราชวังบวรฯ ทิมก็ตามเสด็จไปอยู่ในกรมพระราชวังบวรฯ ด้วย ครั้นกรมพระราชวังบวรมหาศักดิพลเสพสวรรคตแล้ว พระบาทสมเด็จพระนั่งเกล้าเจ้าอยู่หัวโปรดเกล้าฯ ให้ทิมมารับราชการเป็นเจ้าจอมอยู่งานในพระบรมมหาราชวัง ครั้นรัชกาลที่ 4 ทิมกลับไปรับราชการเปนพนักงานเฝ้าหอพระอัฐิฝ่ายพระราชวังบวรฯ ได้รับพระราชทานเบี้ยหวัดปีละ 1 ชั่ง
เมื่อเดือนพฤศจิกายน พ.ศ. 2434 เจ้าจอมทิมป่วยเป็นโรคชรา หลวงรัตนโอสถได้รักษาอาการทรงอยู่แล้วทรุดไป ครั้นวันที่ 19 ธันวาคม พ.ศ. 2434 จึงถึงแก่กรรม พระบาทสมเด็จพระจุลจอมเกล้าเจ้าอยู่หัวพระราชทานน้ำหลวงอาบศพและหีบเป็นเกียรติยศ
เจ้าจอมมารดาแก้ว ในรัชกาลที่ 3

| เจ้าจอมมารดาแก้ว |
| --- | --- |
เกิด: แก้ว อาณาจักรรัตนโกสินทร์
อนิจกรรม: อาณาจักรรัตนโกสินทร์
ตระกูล: บุณยรัตพันธุ์ (โดยเกิด) จักรี (โดยสมรส)
คู่สมรส: พระบาทสมเด็จพระนั่งเกล้าเจ้าอยู่หัว
บุตร: พระเจ้าบรมวงศ์เธอ กรมหมื่นภูบดีราชหฤทัย
บิดา: เจ้าพระยาศรีธรรมาธิราช (บุญรอด บุณยรัตพันธุ์)
เจ้าจอมมารดาแก้ว ในรัชกาลที่ 3 บาทบริจาริกา ใน พระบาทสมเด็จพระนั่งเกล้าเจ้าอยู่หัว และเป็นพระมารดาของ พระองค์เจ้าอมฤตย์ หรือ พระเจ้าบรมวงศ์เธอ กรมหมื่นภูบดีราชหฤทัย
ประวัติ

เจ้าจอมมารดาแก้วเกิดเมื่อใดไม่มีหลักฐานเป็นธิดาของ เจ้าพระยาศรีธรรมาธิราช (บุญรอด บุณยรัตพันธ์) ต้นตระกูลบุณยรัตพันธุ์ เจ้าจอมมารดาแก้วมีพี่สาวต่างมารดาที่เข้ารับราชการฝ่ายในเป็นเจ้าจอมมารดาอยู่ก่อนแล้วคนหนึ่งคือ เจ้าจอมมารดาสี ในรัชกาลที่ 2
ต่อมาเจ้าจอมมารดาแก้วได้เข้าถวายตัวเป็นเจ้าจอมในพระบาทสมเด็จพระนั่งเกล้าเจ้าอยู่หัวและมีประสูติกาลพระโอรส 1 พระองค์คือ พระองค์เจ้าอมฤตย์ เมื่อ พ.ศ. 2369 ซึ่งต่อมาได้รับการสถาปนาให้ทรงกรมที่ กรมหมื่นภูบดีราชหฤทัย
เจ้าจอมมารดาแก้วถึงแก่อนิจกรรมเมื่อใดก็ไม่มีหลักฐานเช่นกัน
| ด ค กบาทบริการิกาในพระบาทสมเด็จพระนั่งเกล้าเจ้าอยู่หัว |
| --- | --- | --- |
| เจ้าจอมมารดา | เจ้าจอมมารดาแก้ว · เจ้าจอมมารดาเขียว · เจ้าจอมมารดาขำ · เจ้าจอมมารดาคล้าย · เจ้าจอมมารดาจันเขมร · เจ้าจอมมารดาจันทร์โฉม · เจ้าจอมมารดาจาด · เจ้าจอมมารดาเจ๊ก · เจ้าจอมมารดาฉิม · เจ้าจอมมารดาทรัพย์ · เจ้าจอมมารดาน้อยพระแสง · เจ้าจอมมารดาน้อยเมือง · เจ้าจอมมารดาน้อยลาว · เจ้าจอมมารดาน้อยใหญ่ · เจ้าจอมมารดาบัว · เจ้าจอมมารดาบาง · เจ้าจอมมารดาปุก · เจ้าจอมมารดาพลับ · เจ้าจอมมารดาพึ่ง · เจ้าจอมมารดาเฟือง · เจ้าจอมมารดายี่สุ่น · เจ้าจอมมารดาแย้ม · เจ้าจอมมารดาลูกจันทน์ · เจ้าจอมมารดาวัน · เจ้าจอมมารดาสัมฤทธิ์ · เจ้าจอมมารดาสาดใหญ่ · เจ้าจอมมารดาสุดเล็ก · เจ้าจอมมารดาสุดใหญ่ · เจ้าจอมมารดาหงิม · เจ้าจอมมารดาหุ่น · เจ้าจอมมารดาเหม็น · เจ้าจอมมารดาอ่อน · เจ้าจอมมารดาอิ่ม · เจ้าจอมมารดาอึ่ง · เจ้าจอมมารดาเอมน้อย ·  เจ้าจอมมารดาเอมใหญ่ |  |
| เจ้าจอม | เจ้าจอมกลิ่น · เจ้าจอมกลีบ · เจ้าจอมก่ำ · เจ้าจอมกรุด · เจ้าจอมเขม · เจ้าจอมคำเมา · เจ้าจอมคุม · เจ้าจอมเครือวัลย์ · เจ้าจอมจันท์ · เจ้าจอมแจ่ม · เจ้าจอมจิ๋ว · เจ้าจอมชื่น · เจ้าจอมเทียร · เจ้าจอมทรัพย์ · เจ้าจอมทับ · เจ้าจอมทิม (ณ นคร) · เจ้าจอมทิม (บุณยรัตพันธุ์) · เจ้าจอมนวม · เจ้าจอมน่วม · เจ้าจอมน้อยเล็ก · เจ้าจอมน้อยสุหรานากง · เจ้าจอมบัว · เจ้าจอมบัวคำ · เจ้าจอมปลี · เจ้าจอมแพ · เจ้าจอมพร้อม · เจ้าจอมพัน (ณ นคร) · เจ้าจอมพัน (หัสดิเสวี) · เจ้าจอมพึ่ง · เจ้าจอมพุ่ม (บุญ-หลง) · เจ้าจอมพุ่ม (สนธิรัตน์) · เจ้าจอมไม้จีน · เจ้าจอมมอญ · เจ้าจอมมาลัย · เจ้าจอมยี่สุ่น · เจ้าจอมแย้ม · เจ้าจอมใย · เจ้าจอมลูกจัน · เจ้าจอมลูกอิน · เจ้าจอมวัน · เจ้าจอมส้มจีน · เจ้าจอมสุ่น · เจ้าจอมหนู · เจ้าจอมหนูบ้าน · เจ้าจอมเอม · เจ้าจอมอรุณ · เจ้าจอมอิ่ม · เจ้าจอมอิ่มย่าหรัน |  |
พระภรรยาเจ้าและพระสนมใน รัชกาลที่ 1 · รัชกาลที่ 2 · รัชกาลที่ 3 · รัชกาลที่ 4 · รัชกาลที่ 5 · รัชกาลที่ 6 · รัชกาลที่ 10
เจ้าพระยาสุรศักดิ์มนตรี (เจิม แสง-ชูโต)

| จอมพลเจ้าพระยาสุรศักดิ์มนตรี (เจิม แสง-ชูโต)ป> จ., ป.ช., ป.ม. |
| --- | --- |
เจ้าพระยาสุรศักดิ์มนตรี

เสนาบดีกระทรวงเกษตรพาณิชการ
ดำรงตำแหน่ง พ.ศ. 2437 – 2439
ก่อนหน้า: เจ้าพระยาภาสกรวงศ์
ถัดไป: เจ้าพระยาเทเวศร์วงศ์วิวัฒน์
ผู้บัญชาการกรมทหารบก
ดำรงตำแหน่ง พ.ศ. 2433 - 2435
ก่อนหน้า: สมเด็จพระเจ้าบรมวงศ์เธอ กรมพระยาดำรงราชานุภาพ
ถัดไป: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
 
ข้อมูลส่วนบุคคล
เกิด: 28 มีนาคม พ.ศ. 2395 เมืองธนบุรี ประเทศสยาม
เสียชีวิต: 1 กรกฎาคม พ.ศ. 2474 (79 ปี) จังหวัดพระนคร ประเทศสยาม
เชื้อชาติ: ไทย
คู่สมรส: ขีด สวัสดิ์-ชูโต (สมรส 2412; หย่า 2414) ไร บุนนาค  (สมรส 2425; เสียชีวิต 2430) เลี่ยม บุนนาค (สมรส 2431)
ยศที่ได้รับการแต่งตั้ง
รับใช้:  สยาม
สังกัด:  กองทัพบกสยาม
ประจำการ: พ.ศ. 2413 – พ.ศ. 2435
ยศ:  จอมพล
บังคับบัญชา: กรมทหารบก
ผ่านศึก: สงครามปราบฮ่อ กบฏเงี้ยว

ตระกูล: แสง-ชูโต
ยศพลเรือน: มหาอำมาตย์เอก
 

จอมพล เจ้าพระยาสุรศักดิ์มนตรี (เจิม แสง-ชูโต)  (28 มีนาคม พ.ศ. 2395 – 1 กรกฎาคม พ.ศ. 2474) อดีตเสนาบดีกระทรวงเกษตรพาณิชการ และผู้บัญชาการกรมทหารบก
อนุสาวรีย์

อนุสาวรีย์จอมพล มหาอำมาตย์เอก เจ้าพระยาสุรศักดิ์มนตรี โรงเรียนสุรศักดิ์มนตรี
อนุสาวรีย์จอมพลเจ้าพระยาสุรศักดิ์มนตรี ค่ายสุรศักดิ์มนตรี จังหวัดลำปาง
อนุสาวรีย์จอมพล มหาอำมาตย์เอก เจ้าพระยาสุรศักดิ์มนตรี ที่ว่าการเทศบาลเมืองศรีราชา จ.ชลบุรี
อนุสาวรีย์จอมพล มหาอำมาตย์เอก เจ้าพระยาสุรศักดิ์มนตรี หลังพระอุโบสถวัดศรีมหาราชา อ.ศรีราชา จ.ชลบุรี
อนุสาวรีย์จอมพล มหาอำมาตย์เอก เจ้าพระยาสุรศักดิ์มนตรี หน้าหอประชุมจอมพลมหาอำมาตย์เอกเจ้าพระยาสุรศักดิ์มนตรี อ.ศรีราชา จ.ชลบุรี
ประวัติรับราชการ

มหาดเล็กหลวง ในรัชกาลที่ 4 ในตำแหน่งมหาดเล็กวิเศษ สังกัดเวรฤทธิ์
ทหารมหาดเล็ก ในรัชกาลที่ 5 ยศนายร้อยตรี
พ.ศ. 2416 นายร้อยโท และต่อมาเลื่อนขึ้นเป็นนายร้อยเอก
พ.ศ. 2423 ผู้บังคับการกรมทหารหน้า และเป็นนายพันเอก
พ.ศ. 2430 เจ้าพนักงานใหญ่ผู้บัญชาการยุทธภัณฑ์ ในกรมยุทธนาธิการ
พ.ศ. 2430 - พระยาสุรศักดิ์มนตรี
พ.ศ. 2430 นายพลตรี
15 เมษายน พ.ศ. 2433 ผู้บัญชาการกรมทหารบก
พ.ศ. 2435 เสนาบดีกระทรวงเกษตรพาณิชการ
พ.ศ. 2439 เป็นเจ้าพระยา
พ.ศ. 2441 นายพลโท
30 มิถุนายน พ.ศ. 2453 - มรรคนายก วัดท้าวเทพากร
20 สิงหาคม พ.ศ. 2454 - มหาอำมาตย์เอก (นอกราชการสังกัดกระทรวงเกษตราธิการ)
28 ธันวาคม พ.ศ. 2461 นายหมวดเอก
31 มีนาคม พ.ศ. 2468 (2469 นับแบบปัจจุบัน) จอมพล
เจ้าพระยาสุรศักดิ์มนตรี ได้ให้เงินแก่โรงเรียนมัธยมวัดเบญจมบพิตร ปีละ 100 บาท สำหรับเป็นทุนเล่าเรียนแก่นักเรียนที่สอบไล่ได้ที่ 1 ในชั้นมัธยมศึกษาปีที่ 5,6,7 ตั้งแต่พ.ศ. 2464 ตลอดจนชีวิตของท่าน เรียกชื่อทุนเล่าเรียนนี้ว่า"สุรศักดิ์สกอลาร์ชิป"
ครอบครัว

เจ้าพระยาสุรศักดิ์มนตรี มีภริยาชื่อ ไร บุนนาค บุตรีเจ้าพระยาสุรวงษ์ไวยวัฒน์ (วร บุนนาค) ภายหลังที่คุณไร บุนนาค ถึงแก่กรรม ได้สมรสกับ ท่านเลี่ยม พรตพิทยพยัต (น้องสาวคุณไร)
เครื่องราชอิสริยาภรณ์

จอมพล เจ้าพระยาสุรศักดิ์มนตรี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2438 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2444 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2432 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2441 –  เหรียญปราบฮ่อ (ร.ป.ฮ.)
พ.ศ. 2449 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2449 –  เหรียญดุษฎีมาลา เข็มราชการแผ่นดิน (ร.ด.ม.(ผ))
พ.ศ. 2449 –  เหรียญดุษฎีมาลา เข็มกล้าหาญ (ร.ด.ม.(ก))
พ.ศ. 2438 –  เหรียญจักรมาลา (ร.จ.ม.)
พ.ศ. 2442 –  เหรียญจักรพรรดิมาลา (ร.จ.พ.)
พ.ศ. 2469 –  เหรียญศารทูลมาลา (ร.ศ.ท.)
พ.ศ. 2449 –  เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
พ.ศ. 2446 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2465 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2441 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2432 –  เครื่องอิสริยาภรณ์เลฌียงดอเนอร์ ชั้นกอม็องเดอร์
ปรัสเซีย :
พ.ศ. ไม่ปรากฏ –  เครื่องราชอิสริยาภรณ์นกอินทรีแดง ชั้นที่ 1
เบราน์ชไวค์ :
พ.ศ. 2452 –  เครื่องราชอิสริยาภรณ์สิงโตไฮน์ริช ชั้นที่ 1
โปรตุเกส :
พ.ศ. ไม่ปรากฏ –  เครื่องราชอิสริยาภรณ์ปฏิสนธินิรมลแห่งวีลาวีซอซา ชั้นที่ 3
เลิฟซิกเกิลส์

"เลิฟซิกเกิลส์" (อังกฤษ: Lovesick Girls) เป็นเพลงของเกิร์ลกรุปเกาหลีใต้ แบล็กพิงก์ จากสตูดิโออัลบั้มชุดแรก ดิอัลบั้ม (2020) เพลงเขียนและเรียบเรียงโดยเท็ดดี พัก, อาร์. ที, 24, ไบรอัน ลี, แดนนี ช็อง, ดาวีด แกตา, ลอเรน, จีซู, เจนนี และลีอาห์ เฮย์วูด ในขณะที่การผลิตควบคุมโดยพัก, 24 และอาร์. ที เพลงออกจำหน่ายเมื่อวันที่ 2 ตุลาคม 2020 ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์ ในฐานะซิงเกิลที่สามของอัลบั้ม เวอร์ชันภาษาญี่ปุ่นออกจำหน่ายเมื่อวันที่ 4 มิถุนายน 2021 ผ่านสังกัดอินเตอร์สโคปเรเคิดส์และยูนิเวอร์แซลมิวสิกเจแปน เพลงเป็นแนวแดนซ์ป็อปและอิเล็กโทรป็อปที่ได้รับอิทธิพลจากอีดีเอ็มและพังก์ร็อก เนื้อเพลงพาสำรวจความเจ็บปวดเกี่ยวกับการอกหัก
"เลิฟซิกเกิลส์" ได้รับเสียงชื่นชมจากนักวิจารณ์ดนตรีในเรื่องกระบวนการผลิตและรูปแบบดนตรี ในเชิงพาณิชย์ เพลงขึ้นอันดับที่สองบน บิลบอร์ด โกลบอล 200 และอันดับที่หนึ่งบนโกลบอลเอ็กซ์คลูชันยูเอส ถือเป็นเพลงแรกของแบล็กพิงก์ที่ขึ้นอันดับหนึ่งในชาร์ตหลัง เพลงยังขึ้นอันดับที่สองบนแกออนดิจิทัลชาร์ตในเกาหลีใต้และขึ้นอันดับสูงสุดในมาเลเซียและสิงคโปร์ นอกจากนี้ เพลงยังขึ้นอันดับที่ 59 บนบิลบอร์ด ฮอต 100 ในสหรัฐ และปรากฏบนชาร์ตประเทศอื่น ๆ อีก 14 ประเทศ เพลงได้รับการรับรองระดับทองคำขาวสำหรับการสตรีมมิงจากทั้งสมาคมลิขสิทธิ์เพลงเกาหลีและสมาคมผู้ประกอบกิจการเพลงของญี่ปุ่น และระดับทองคำจากสมาคมผู้ประกอบกิจการเพลงออสเตรเลีย
มิวสิกวิดีโอกำกับโดยซอ ฮย็อน-ซึง แสดงแบล็กพิงก์ขณะวกวนอยู่ในสถานการณ์โรแมนติกและการโต้เถียงเกี่ยวกับความสัมพันธ์ วิดีโอดังกล่าวเคยอยู่อันดับที่หกในฐานะมิวสิกวิดีโอที่มียอดผู้ชมมากที่สุดใน 24 ชั่วโมงแรกบนยูทูบ เพื่อส่งเสริม "เลิฟซิกเกิลส์" ในเกาหลีใต้ แบล็กพิงก์แสดงเพลงนี้ในรายการเพลง โชว์! มิวสิกคอร์ และ อินกีกาโย ในระดับนานาชาติ วงยังปรากฏตัวและทำการแสดงในรายการต่าง ๆ เช่น กูดมอนิงอเมริกา และ จิมมีคิมเมลไลฟ์! ในสหรัฐเมื่อปี 2020 และ มิวสิกสเตชัน ในญี่ปุ่นเมื่อปี 2021 "เลิฟซิกเกิลส์" ถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–2023) และยังอยู่ในรายชื่อเพลงสำหรับการแสดงพาดหัวข่าวของวงที่เทศกาลโคเชลลาในรัฐแคลิฟอร์เนีย และบีเอสทีไฮด์พาร์กในลอนดอน
เบื้องหลังและการเปิดตัว

ตั้งแต่วันที่ 22 กันยายน 2020 วายจีเอนเตอร์เทนเมนต์ ต้นสังกัดของแบล็กพิงก์ได้อัปโหลดทีเซอร์ต่าง ๆ สำหรับ ดิอัลบั้ม โดยเริ่มจากสมาชิกแต่ละคนในบัญชีสื่อสังคมของวง ชื่อเพลง "เลิฟซิกเกิลส์" และวันออกจำหน่ายได้รับการเปิดเผยในวันที่ 27 กันยายน พร้อมด้วยการเผยแพร่ภาพทีเซอร์ที่แสดงสมาชิกวงกำลังยืนพิงกัน โดยมีโลโก้ของเพลงอยู่ทางด้านบน หลังจากนั้นไม่นาน วายจีเปิดเผยว่า "เลิฟซิกเกิลส์" เป็น "แทร็กหลัก" จาก ดิอัลบั้ม ในวันที่ 29 กันยายน รายชื่อเพลงในอัลบั้มได้รับการเผยแพร่ผ่านทางทวิตเตอร์
"เลิฟซิกเกิลส์" เปิดตัวพร้อมกับ ดิอัลบั้ม ในวันที่ 2 ตุลาคม 2020 นับเป็นซิงเกิลที่สามต่อจาก "ฮาวยูไลก์แดต" และ "ไอศกรีม" (กับเซลีนา โกเมซ) ซึ่งออกจำหน่ายในเดือนมิถุนายนและสิงหาคม ตามลำดับ ในอิตาลี เพลงออกสู่ตลาดแอร์เพลย์เมื่อวันที่ 16 ตุลาคม 2020 เวอร์ชันภาษาญี่ปุ่นเผยแพร่ครั้งแรกบนวิทยุยอดนิยมร่วมสมัยในญี่ปุ่น ภายใต้สังกัดอินเตอร์สโคปเรเคิดส์และยูนิเวอร์แซลมิวสิกเจแปนเมื่อวันที่ 4 มิถุนายน 2021 ต่อมาได้รับการเผยแพร่ในรูปแบบดิจิทัลดาวน์โหลดและสตรีมมิงเมื่อวันที่ 13 กรกฎาคม เพื่อสนับสนุนการเปิดตัว ดิอัลบั้ม ฉบับภาษาญี่ปุ่นเมื่อวันที่ 3 สิงหาคม 2021
การวางองค์ประกอบและเนื้อร้อง

"เลิฟซิกเกิลส์"
ตัวอย่างเพลง "เลิฟซิกเกิลส์" ความยาว 20 วินาที ซึ่งได้รับการอธิบายว่าเป็นเพลงแนวแดนซ์ป็อปที่ผสมผสานกับอิเล็กโทรป็อป, อีดีเอ็ม และกีตาร์โปร่ง ในด้านเนื้อร้องกล่าวถึงความเป็นอิสระและความเจ็บปวดเกี่ยวกับการอกหัก
"เลิฟซิกเกิลส์" เขียนและเรียบเรียงโดยเท็ดดี พัก, อาร์. ที, 24, ไบรอัน ลี, แดนนี ช็อง, ดาวีด แกตา, ลอเรน, จีซู, เจนนี และลีอาห์ เฮย์วูด ในขณะที่การผลิตควบคุมโดยพัก, 24 และอาร์. ที เพลงเขียนด้วยคีย์จี-แฟลตเมเจอร์ด้วยความเร็ว 128 จังหวะต่อนาที ด้านดนตรี "เลิฟซิกเกิลส์" เป็นเพลงแนวแดนซ์ป็อปและอิเล็กโทรป็อปที่ได้รับอิทธิพลจากอีดีเอ็มและพังก์ร็อก โดยผสมผสานเข้ากับเครื่องดนตรีอย่างกีตาร์โปร่ง แคต มูน จาก ไทม์ เขียนว่าเสียงของแบล็กพิงก์ "วางซ้อนกันอยู่เหนือเสียงกีตาร์โปร่งเพื่อสร้างบรรยากาศสดชื่นและกลมกล่อม" ซึ่งตรงกันข้ามกับการผลิตที่มี "ลักษณะหนักหน่วง" ในซิงเกิลของวงเมื่อปี 2018 และ 2019 ดักลาส กรีนวูด จากบริติช โว้ก ได้เน้นถึงการผลิตเพลงว่าเป็น "อิเล็กทรอนิกาชวนฝัน" และยังเขียนว่าทัศนียภาพของเสียงให้ความรู้สึก "ปลดปล่อย" และ "เป็นมิตรกับคลับ" (club-friendly)
เนื้อหาในเพลง "เลิฟซิกเกิลส์" พาสำรวจความเป็นอิสระจากการอกหัก เจสัน ฝั่ม จาก สไตล์คาสเตอร์ บรรยายเพลงนี้ว่าเป็น "เพลงชาติแห่งความจริงใจ (heartfelt anthem) เกี่ยวกับการโหยหาความรัก แม้จะรู้ว่ามันเจ็บปวดเพียงใดก็ตาม" เมื่อกล่าวถึงแนวคิดและความหมายของเพลง จีซูได้อธิบายว่า "มันเป็นเพลงที่ส่งข้อความแห่งความหวังถึงผู้หญิงที่เจ็บปวดในความสัมพันธ์ครั้งแล้วครั้งเล่า แต่ก็สามารถออกเดินทางเพื่อรักครั้งใหม่ได้อีกครั้ง ฉันคิดว่าหลาย ๆ คนจะสามารถเข้าใจเพลงนี้" ซู อึ้ง จาก เซาท์ไชนามอร์นิงโพส ตั้งข้อสังเกตการใช้สำนวน "set in stone" เพื่อแสดงความเจ็บปวดเกี่ยวกับการเลิกรา: "No diamond rings, that set in stone / To the left, better left alone" (ไม่มีแหวนเพชรใด ๆ ไม่มีอะไรเปลี่ยนแปลงอยู่แล้ว / ออกไปอยู่คนเดียวเสียดีกว่า) ในวลียังมีการตั้งคำถามว่าเหตุใดสมาชิกวงถึงมองหาแต่ความรัก แม้จะเก็บซ่อนความรู้สึกว่าพวกเธอ "born to be alone" (เกิดมาเพื่ออยู่คนเดียว); ดังนั้น สำนวนจึงเป็นการอธิบายผลลัพธ์ที่พวกเธอพบว่ายากที่จะเปลี่ยนแปลง
พฤติการณ์เชิงพาณิชย์

"เลิฟซิกเกิลส์" เปิดตัวที่อันดับสองบนบิลบอร์ด โกลบอล 200 และอันดับที่หนึ่งบนโกลบอลเอ็กซ์คลูชันยูเอส กลายเป็นเพลงอันดับหนึ่งเพลงแรกของแบล็กพิงก์ในชาร์ตหลัง เพลงเปิดตัวด้วยยอดสตรีม 114 ล้านครั้ง และขายได้ 17,000 ดาวน์โหลดภายนอกสหรัฐ ก่อนจะตกลงมาอันดับที่ห้าในสัปดาห์ที่สอง โดยรวมแล้ว เพลงอยู่บนโกลบอล 200 นาน 14 สัปดาห์ ในสหรัฐ "เลิฟซิกเกิลส์" เปิดตัวที่อันดับ 59 บนบิลบอร์ด ฮอต 100, อันดับที่เก้าบนบิลบอร์ด ดิจิทัลซองส์เซลส์ และอันดับที่ 46 บนบิลบอร์ด สตรีมมิงซองส์ ในสัปดาห์ของวันที่ 17 ตุลาคม 2020 ในสัปดาห์เดียวกัน เพลงยังเปิดตัวที่อันดับสูงสุดบนชาร์ต บิลบอร์ด เวิลด์ดิจิทัลซองส์ ของสหรัฐ ส่งผลให้แบล็กพิงก์ครองอันดับหนึ่งเป็นครั้งที่เจ็ดในอาชีพของพวกเธอ ต่อจากเพลง "ฮาวยูไลก์แดต"
ในเกาหลีใต้ เพลงเปิดตัวที่อันดับ 28 บนแกออนดิจิทัลชาร์ต ในสิ้นสุดสัปดาห์ของวันที่ 3 ตุลาคม 2020 โดยมีการติดตามไม่ถึงสองวัน ต่อมาเพลงขึ้นสู่อันดับสองและถือเป็นอันดับสูงสุดในสัปดาห์ถัดมา กลายเป็นเพลงที่สองของแบล็กพิงก์ที่อยู่ในอันดับสอง ต่อจากเพลง "คิลดิสเลิฟ" ในปี 2019 และเป็นเพลงที่มีผลงานยอดเยี่ยมเป็นอันดับสามของเดือนตุลาคม โดยสามารถขึ้นสูงสุดที่อันดับสามบนแกออนมันธ์ลีชาร์ต ที่อื่น ๆ เพลงนี้เปิดตัวที่อันดับหนึ่งบนชาร์ตระดับประเทศ อาร์ไอเอ็มและอาร์ไอเอเอส ซึ่งเป็นชาร์ตของประเทศมาเลเซียและสิงคโปร์ ตามลำดับ ในยุโรปและโอเชียเนีย "เลิฟซิกเกิลส์" ขึ้นสูงสุดที่อันดับ 40 บนชาร์ตซิงเกิลแห่งสหราชอาณาจักร ในสหราชอาณาจักร เช่นเดียวกับอันดับที่ 27 ในออสเตรเลีย และอันดับที่ 35 ในนิวซีแลนด์ เพลงได้รับการรับรองระดับทองคำจากสมาคมผู้ประกอบกิจการเพลงออสเตรเลีย (ARIA) ในปี 2023 เช่นเดียวกับการรับรองสตรีมมิงระดับทองคำขาวจากสมาคมผู้ประกอบกิจการเพลงของญี่ปุ่น (RIAJ) และสมาคมลิขสิทธิ์เพลงเกาหลี (KMCA) สำหรับเพลงที่มียอดสตรีมมากกว่า 100 ล้านครั้งในแต่ละประเทศ
การแสดงสดและการนำไปใช้ในกรณีอื่น

แบล็กพิงก์แสดงเพลง "เลิฟซิกเกิลส์" ในรายการเพลงเกาหลีใต้หลายรายการตลอดเดือนตุลาคม 2020 ซึ่งรวมถึง โชว์! มิวสิกคอร์ และ อินกีกาโย ในสหรัฐ แบล็กพิงก์แสดงเพลงนี้ในรายการ กูดมอนิงอเมริกา และ จิมมีคิมเมลไลฟ์! ในเดือนตุลาคม ในอินโดนีเซีย วงยังแสดงเพลงนี้ในงานวักตูอินโดนีเซียเบอลันจา ซึ่งจัดโดยโทโกพีเดีย แพลตฟอร์มอีคอมเมิร์ซ เมื่อวันที่ 25 พฤศจิกายน 2020 หลังจากเพลง "เลิฟซิกเกิลส์" เวอร์ชันญี่ปุ่นออกจำหน่าย แบล็กพิงก์ได้ปรากฏและแสดงในรายการเพลง มิวสิกสเตชัน ในโตเกียวเมื่อวันที่ 20 สิงหาคม 2021 เพลงยังถูกบรรจุในรายชื่อเพลงสำหรับทัวร์รอบโลกครั้งที่สอง บอร์นพิงก์เวิลด์ทัวร์ (2022–2023) นอกจากนี้ เพลงยังถูกแสดงในระหว่างการแสดงพาดหัวข่าวของวงที่เทศกาลโคเชลลาในรัฐแคลิฟอร์เนีย และบีเอสทีไฮด์พาร์กในลอนดอนเมื่อปี 2023
เพนตากอน คัฟเวอร์เพลง "เลิฟซิกเกิลส์" ในรายการ อิตส์ไลฟ์ ในเดือนพฤศจิกายน 2020 โดยเปลี่ยนชื่อเพลงเป็น "เลิฟซิกบอยส์" หนึ่งปีต่อมา ไทร์บี ก็คัฟเวอร์เพลงนี้ในรายการเดียวกัน ในเดือนมีนาคม 2021 ซอโฮและอีโด จากวันอัส นำเพลงนี้มาคัฟเวอร์และอัปโหลดไปยังช่องยูทูบของวันเดอะเคออริจินัลส์ นอกจากนี้ เพลงยังปรากฏอยู่ในฉากงานพรอมในภาพยนตร์เม็กซิกันเรื่อง Anónima ที่ออกฉายทางเน็ตฟลิกซ์ในเดือนธันวาคม 2021 ซึ่งเพลงถูกบรรจุเป็นเพลงประกอบต้นฉบับของภาพยนตร์ เพลงยังถูกนำเสนออยู่ในการ์ตูนทางโทรทัศน์เรื่อง เดอะซิมป์สันส์ ตอน "From Beer to Paternity" ในเดือนพฤศจิกายน 2022 ซึ่งตัวละครชื่อโฮเมอร์, ดัฟฟ์แมน และลิซา ซิมป์สัน กำลังร้องเพลงนี้ด้วยกันในระหว่างเดินทางด้วยรถยนต์
ผู้มีส่วนร่วมทำเพลง

คณะทำงาน
แบล็กพิงก์ – เสียงร้อง
จีซู – เขียนเพลง
เจนนี – เขียนเพลง
เท็ดดี – โปรดิวซ์, เขียนเพลง
อาร์.ที – โปรดิวซ์
24 – โปรดิวซ์
ดาวีด แกตา – โปรดิวซ์
ไบรอัน ลี – โปรดิวซ์
ลีอาห์ เฮย์วูด – โปรดิวซ์
แดนนี ช็อง – เขียนเพลง
ลอเรน – เขียนเพลง
เจสัน โรเบิตส์ – ผสานเสียง
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000‡ |
สตรีมมิง
| Japan (RIAJ) | Platinum | 100,000,000† |
| South Korea (KMCA) | Platinum | 100,000,000† |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ประเทศ | วันที่ | เวอร์ชัน | รูปแบบ | สังกัด | อ>  |
| --- | --- | --- | --- | --- | --- |
| ทั่วโลก | 2 ตุลาคม 2020 | เกาหลี | ดิจิทัลดาวน์โหลด สตรีมมิง | วายจี อินเตอร์สโคป |  |
| อิตาลี | 16 ตุลาคม 2020 | เกาหลี | วิทยุยอดนิยมร่วมสมัย | ยูนิเวอร์แซล |  |
| ญี่ปุ่น | 4 มิถุนายน 2021 | ญี่ปุ่น | วิทยุยอดนิยมร่วมสมัย | อินเตอร์สโคป ยูนิเวอร์แซลเจแปน |  |
| ทั่วโลก | 13 กรกฎาคม 2021 | ญี่ปุ่น | ดิจิทัลดาวน์โหลด สตรีมมิง | อินเตอร์สโคป ยูนิเวอร์แซลเจแปน |  |
ดูเพิ่ม

รายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก
รายชื่อผู้ชนะชาร์ตอินกีกาโย (ค.ศ. 2020)
รายชื่อผู้ชนะชาร์ตเอ็มเคานต์ดาวน์ (ค.ศ. 2020)
รายชื่อเพลงเคป็อปบนชาร์ตบิลบอร์ด
รายชื่อเพลงอันดับหนึ่งในปี ค.ศ. 2020 (มาเลเซีย)
รายชื่อเพลงอันดับหนึ่งในปี ค.ศ. 2020 (สิงคโปร์)

ดาวีด แกตา มีส่วนร่วมในการแต่งเพลง "เลิฟซิกเกิลส์"
ลิซ่าและจีซูขณะแสดงเพลงนี้ในระหว่างบอร์นพิงก์เวิลด์ทัวร์ ในลอนดอน ปี 2022